U Severinu, 29. lipnja 2026.

Z A P I S N I K
sa 8. sjednice Općinskog vijeća Općine Severin
održane dana 29. lipnja 2026. godine, sa početkom u 19:30 sati


Prisutni vijećnici: Martina Gabriel Jelenić, Marodolac Kristina, Marodolac Milisav, Morosavljević Jasmin, Rogović Zdenko, Vlašić Nenad
Odsutni vijećnik: Mitrović Marinko
Ostali prisutni: Babec Antonio – načelnik Općine Severin, Lidija Haramina – pročelnica JUO Općine Severin, Paun Matea – referent za financije i računovodstvo JUO Općine Severin, Lucija Valentić – administrativni referent, Jan Vinković – komunalni redar

Morosavljević – Dobra večer želim svima. Sazivam 8. sjednicu vijeća Općine Severin za dan 29.06.2026. godine s početkom u 19:30h. Pozdravlja sve prisutne u prostoriji. Prije same sjednice, molio bih Luciju da napravi prozivku.
Valentić – Radi prozivku
Morosavljević – Od 7 vijećnika – 6 prisutno. Sve odluke koje se danas donesu bit će pravovaljane.
Čuli ste dnevni red. Ima tko kakvu nadopunu? Ako nema, dajem na glasanje.
Nakon glasanja izglasano je: „ZA“: 6, „PROTIV“: 0

1. točka 
      Usvajanje zapisnika sa 7. sjednice Općinskog vijeća Općine Severin

Morosavljević – Ima li tko pritužbe ili komentar na zapisnik? 
Rogović – otvorio pitanje u vezi s ranije podnesenim zahtjevom, a odnosi se na općinsko poljoprivredno zemljište za koje je planirano 16.000 eura.
Paun – Pojasnila da su navedena sredstva planirana zajednički za zemljište u vlasništvu Republike Hrvatske i za zemljište u vlasništvu Općine. Pod istim se kontom, kroz dvije podpozicije, zajednički vode sredstva za zemljište u vlasništvu RH i u vlasništvu Općine. Vezano za upit o iznosu od -531 euro, obrazložila je da je riječ o prihodu od zemljišta, to je sva općinska zemlja u raspolaganju, i plaćena.
Morosavljević - Dajem zapisnik 7. sjednice vijeća na glasanje. Tko je ZA?

Nakon glasanja izglasano je: „ZA“: 6, „PROTIV“: 0


2. točka
                                                       Aktualni sat
Načelnik – Pozdravio sve prisutne u prostoriji te pojasnio da je sjednica odgođena zbog čekanja natječaja te zbog izrade Procjene rizika od velikih nesreća i Strategije zelene urbane obnove. 
U proteklom razdoblju Općina je prijavila 8 natječaja, ukupne vrijednosti od 360.000 eura. U sklopu projekata predanih Ministarstvu regionalnog razvoja, dodijeljeno je 55.000 eura za uređenje prizemlja zgrade preko puta (gdje je prijavljen i kat), dok je Ministarstvo demografije odobrilo 22.000 eura za dječje igralište u Orovcu. Za obnovu spomen-obilježja kod Ministarstva branitelja (27.000 eura) i projekt prijavljen na LAG Sjeverna Bilogora (32.000 eura) još se čekaju konačni rezultati. 
Ministarstvu unutarnjih poslova prijavljeni su ležeći policajci na našoj županijskoj cesti kod škole, naletni semafori i pješački prijelaz u centru Općine. Ministarstvu prostornog uređenja, graditeljstva i državne imovine prijavljen je završetak infrastrukture, odnosno postavljanje cijevi za vodovod, kanalizaciju i grijanje za zgradu preko puta. Posljednji projekt upućen je Zakladi za djecu, a odnosi se na edukacije osnovnoškolaca o sigurnosti u prometu, razvrstavanje otpada i usmjeravanje.
Izrazio je zadovoljstvo uspješnom organizacijom Dana državnosti koja je održana na inicijativu samih mještana, te proslava Dana Općine, pohvaljuje dobar odaziv i pozitivne reakcije javnosti.


Rogović – Upitao do kuda se došlo s natječajem za zemljište

Načelnik – Odgovorio kako je Ministarstvo poljoprivrede tražilo da se dokumentacija spoji u jedan dokument s brojevima stranica. Istaknuo je da je papire osobno predao u Ministarstvo i da se sada čeka njihov odgovor.
Vlašić – Upitao načelnika je li provjeru statusa obavio usmeno ili pismeno te koji je rok za odgovor istekao. 
Načelnik – Odgovorio je da je dokumentacija zaprimljena 19. svibnja. Dodao je kako je u Ministarstvu razgovarao o projektu popisa zapuštenih zemljišta, prema kojem bi Općina preuzela gospodarenje i čišćenje parcela kojima se ne zna vlasnik. Istaknuo je da je Ministarstvo otvoreno za to da naša Općina uđe u taj projekt, a popisivanje bi odradio komunalni redar, što bi pomoglo i oko problema s parcelama u vinogradima. Također, izvijestio je da je Općina dio zapuštenih parcela već prijavila Ministarstvu. Za jednu parcelu je stigla obavijest da su vlasnici pronađeni i da je sami čiste.


Morosavljević – Poželio dobrodošlicu novom komunalnom redaru te postavio upit o rješavanju problema šikara, graba i nogostupa, kao i o tome smiju li se grabe prskati (špricati) ili ne. Napomenuo je da komunalni redar, s obzirom na to da je novi, može odgovoriti odmah ako ima informacije, ili se pripremiti za iduću sjednicu vijeća.
Načelnik – Odgovorio da su prvo obišli napuštene kuće po Severinu i Orovcu. Istaknuo je slučaj zapuštene kuće koja se još vodi na pokojnika jer vlasnica iz Bosne nije provela ostavinsku raspravu u Hrvatskoj. Budući da je odbila primiti službeno rješenje koje je poslano u Bosnu, idući korak je objava na oglasnoj ploči, nakon čega Općina može ići u izvršenje i čišćenje. Načelnik je napomenuo da će u rebalans proračuna trebati staviti posebnu stavku za takva izvršenja. Dodao je da komunalni redar već aktivno radi na terenu, piše rješenja i postupa po pozivima mještana.
Vlašić – Postavio je upit vezan uz zlatnu žuticu i prijavljene parcele, zanimajući se jesu li se popisivale samo zapuštene parcele ili i zaraženi vinogradi.
Načelnik – Odgovorio je da su se popisivale isključivo zapuštene parcele jer Općina nije ovlaštena za postupanje u slučaju bolesti vinove loze, već je za rješavanje problema zlatne žutice zadužena fitosanitarna inspekcija.
Morosavljević – Zaključujem aktualni sat, prelazimo na 3. točku.  


3. točka
Donošenje Odluke o usvajanje Procjene rizika od velikih nesreća na području Općine Severin

Načelnik – Obrazložio da se planski dokumenti moraju redovito ažurirati, zbog čega se i donosi nova Procjena rizika od velikih nesreća. Ona je rađena prije pandemije koronavirusa i potresa te da su u novu procjenu uneseni novi statistički podaci. Ti se podaci koriste za izračun vjerojatnosti nepogoda poput velikih oborina, poplava ili potresa. Na kraju je pozvao vijećnike da iznesu primjedbe ako su uočili kakve pogreške u tekstu.
Morosavljević – Dajem na glasanje. Tko je ZA?

Nakon glasanja izglasano je: „ZA“: 6, „PROTIV“: 0






4. točka
Donošenje Odluke o usvajanje Strategije zelene urbane obnove Općine Severin

Načelnik – Pojasnio da je Strategija zelene urbane obnove nužan dokument jer bez njega prijava na određene natječaje nije bila moguća. Istaknuo je da je strategija preduvjet za sve buduće natječaje koji se tiču ozelenjavanja, izgradnje nogostupa te sadnje novih parkova i drveća. Budući da su takvi natječaji u najavi, načelnik je pozvao vijećnike na usvajanje strategije kako bi se Općina mogla uspješno prijavljivati na njih.

Nakon glasanja izglasano je: „ZA“: 6, „PROTIV“: 0




5. točka 
Donošenje Zaključka o razmatranju Izvješća davatelja javne usluge Komunalca d.o.o. za 2025. godinu

Načelnik – Uvodno napomenuo da Komunalac d.o.o., kao davatelj javne usluge prikupljanja i odvoza otpada, svake godine šalje izvješće o količinama prikupljenog otpada. Istaknuo je da to izvješće daje smjernice o tome koliko mještani dobro razvrstavaju otpad, što je ključno jer se za loše razvrstavanje plaćaju kazne. Prošle godine kazna za Općinu iznosila je nešto više od 300 eura, što je znatno manje u usporedbi s nekim drugim općinama koje plaćaju i po nekoliko desetaka tisuća eura. Načelnik je dodao da se najviše miješanog otpada prikupi na grobljima te je predložio postavljanje kontejnera za razvrstavanje plastike, metala i cvijeća kako bi se taj problem riješio.
Morosavljević – Dajem na glasanje. Tko je ZA?

Nakon glasanja izglasano je: „ZA“: 6, „PROTIV“: 0






6. točka 
Primanje na znanje Izvješća Nadzornog odbora o obavljenom nadzoru poslovanja društva Vodne usluge d.o.o. Bjelovar u 2025. godini

Načelnik – Pojasnio da je Općina, nakon prijenosa vodovodne mreže iz komunalije Čazma u Vodne usluge Bjelovar, postala suvlasnik te tvrtke s određenim postotkom udjela. Zbog toga Općina redovito prima izvješća Nadzornog odbora o poslovanju Vodnih usluga kako bi imala uvid u rad, potrošnju na popravke i sama ulaganja.
Nadalje, izvijestio je o nedavnoj kratkotrajnoj nestašici vode i pojavi zraka u sustavu. Problem je nastao zbog puknuća cijevi u Šandrovcu, kod Banovog stola, no dežurne službe su ispustile zrak i nakupljeni mulj te je kvar u potpunosti otklonjen.
Morosavljević – Nakon provedene rasprave, utvrdio je da je Općinsko vijeće Općine Severin primilo na znanje izvješće Nadzornog odbora o obavljenom nadzoru poslovanja društva Vodne usluge d.o.o. Bjelovar u 2025. godini.

Nakon glasanja izglasano je: „ZA“: 6, „PROTIV“: 0




7. točka
Razno

Vlašić – Postavio upit o trenutnoj fazi i statusu zemljišta na kojem se nalazio Severinski komunalac. Zanimalo ga je prodaje li se to zemljište i dalje te što će s njim biti, s obzirom na prijašnje informacije da je tvrtka Agronom bila zainteresirana za preuzimanje.
Načelnik – Odgovorio da je zemljište poslano na procjenu te da ima zainteresiranih investitora, nakon čega će se, ako sve bude uredu, raspisati natječaj.
Vlašić – Nadovezao se i pojasnio da je postavio pitanje jer je u Općinu uputio jednog zainteresiranog čovjeka. Dodao je kako mu je taj čovjek povratno javio da mu je u Općini rečeno kako se to zemljište ne prodaje, zbog čega je ispalo da mu je vijećnik dao netočnu informaciju, iako mu je samo rekao da takvo zemljište postoji.
Načelnik – Pojasnio da ga je taj čovjek zvao još u veljači, dakle prije nego što se o toj temi uopće raspravljalo na sjednici vijeća, te da se nakon toga više nije javljao. Načelnik je zaključno iznio svoje razmišljanje da bi na tom prostoru išao u smjer formiranja novog naselja.
Rogović – Iznio je primjedbu na rad pročelnice, navodeći da se ne pridržava i ne provodi Odluku o komunalnoj naknadi koju je donijelo Općinsko vijeće. Istaknuo je da je osobno dobio rješenje koje nije u skladu s tom odlukom. Naglasio je da ne vidi svrhu postojanja Vijeća ako se odluke koje ono donese ne provode u cijelosti.
Na kraju je uputio molbu načelniku da preispita ocjenu rada pročelnika koju je donio 31.ožujka. 
Morosavljević -  Javio se za riječ te uputio zahvalu načelniku i svim suradnicima koji su sudjelovali u zahtjevnoj organizaciji Dana Općine. Istaknuo je da je manifestacija prošla u najboljem redu i miru, bez ikakvih izgreda, te da je unatoč velikoj vrućini sve bilo lijepo odrađeno.
Ujedno je uputio i kritiku pojedinim udrugama koje ne poštuju općinska događanja i manifestacije, poput proslave 01. svibnja (Praznik rada) i sličnih događaja. Naglasio je da bi na takvim manifestacijama, ako već ne može prisustvovati predsjednik pojedine udruge, svakako trebao doći njezin predstavnik.





Završetak vijeća u 20 sati i 27 minuta.


 


Predsjednik općinskog vijeća
Općine Severin
Jasmin Morosavljević




























U Severinu,  29 .  lipnja   2026.     Z A P I S N I K   sa  8 . sjednice Općinskog vijeća Općine Severin   održane dana   29 .  lipnja   2026. godine, sa početkom u 1 9 : 3 0 sati       Prisutni vijećnici : Martina Gabriel Jelenić, Marodolac Kristina,   Marodolac Milisav,   Morosavljević Jasmin, Rogović Zdenko , Vlašić Nenad   Odsutni vijećnik : Mitrović Marinko   Ostali prisutni : Babec Antonio  –   načelnik Općine Severin,   Lidija Haramina  –   pročelnica JUO  Općine Severin,   Paun Matea  –   referent za financije i računovodstvo JUO Općine Severin ,  Lucija Valentić  –   administrativni referent, Jan Vinković  –   komunalni redar     Morosavljević  –   Dobra večer želim svima.   Sazivam 8. sjednicu vijeća Općine Severin za dan  29.06.2026. godine s početkom u 19:30h.  Pozdravlja sve prisutne u prostoriji.   Pr ije sam e   sjednice, molio bih  Luciju   da napravi prozivku.   Valentić   –   R adi prozivku   Morosavljević  –   Od 7 vijećnika  –   6 prisutno .   S ve odluke koje se danas donesu bit će  pravovaljane .   Čuli ste dnevni red. Ima tko kakvu nadopunu?  Ako nema, d ajem na glasanje.   Nakon glasanja izglasano je :   „ZA“:  6 , „PROTIV“: 0     1.   točka           Usvajanje zapisnika sa  7 . sjednice Općinskog vijeća Općine Severin     Morosavljević  –   Ima li tko pritužbe   ili komentar  na zapisnik?     Rogović  –   otvorio pitanje u vezi s ranije podnesenim zahtjevom, a odnosi se na općinsko  poljoprivredno zemljište   za koje je planirano 16.000 eura.   Paun  –   Pojasnila da su navedena sredstva planirana zajednički za zemljište u vlasništvu  Republike Hrvatske i za zemljište u vlasništvu Općine. Pod istim se kontom, kroz dvije  podpozicije, zajednički vode sredstva za zemljište u vlasništvu RH i u vlasništvu   Općine .  Vezano za upit o iznosu od  - 531 euro, obrazložila je da je riječ o prihodu od zemljišta, to je  sva općinska zemlja u raspolaganju, i plaćena.   Morosavl jević  -   D aje m   zapisnik 7. sjednice vijeća   na glasanje. Tko je ZA?  

